‘ባዕሉ ዘውጸኦ ሕጊ ዝጥሕስ መንግስቲ ትግራይ’ መንግስቲ ትግራይ፡ ለበዳ ኮሮናቫይረስ ንምክልኻል ኣብ ኢትዮጵያ ቀዲሙ ህጹጽ ኣዋጅ ኣዊጁ እዩ። ኣብ ዝተፈላለየ እዋናት’ውን ነዚ ቀዲሙ ዝወሰዶ ስጉምቱ “ክጃሃረሉ” ተራእዩ እዩ። እቲ ኣብ ወርሒ መጋቢት ዝወጸ ኣዋጅ ምክልኻል ኮሮናቫይረስ፡ ምትእኽኻብ ህዝቢ ዝኽልክል እዩ። ኣይኮነንዶ ብኣሸሓት ዝቑጸር ሰብ ዝሳተፈሉ ሰልፍታት፡ ማሕበራዊ ውራያት’ውን ተኣጊዱ እዩ ጸኒሑ። እንዳቡ ቡንን እንዳ ሳሕን ከይተረፉ ክዕጸዉ ተገይሮም ነይሮም። ብሰንኪ እዚ ለበዳ፡ በብዓመቱ ብድሙቕ ዝኽበር ዝነበረ በዓል ኣሸንዳ’ውን፡ ኣብ ኣደባባያት ከይተኸበረ እዩ ሓሊፉ። ልዕሊ ኹሉ ድማ፡ ምትእኽኻብ ጥሒሶም ዝተብሃሉ ኣብ እንዳ መስተ ዝነበሩ ሰባት ክብትን እንትፍትን፡ ፖሊስ ትግራይ ምስ መናእሰይ ክጓነጽን ብሰንኩ ህይወት ሰባት ክሓልፍን ተራእዩ እዩ። ኣብ ዝተፈላለየ እዋን: ህፁፅ ኣዋጅ ኮሮናቫይረስ ጥሒሶም ብዝብል ክልተ ሰባት ከምዝቐተለ 'ውን ይዝከር:: ኣብ ወርሒ መጋቢት: ኣብ ወረዳ ናዕዴር ዓዴት: ሓጎስ ንጉስ ዝበሃል መንእሰይ "ተበተኑ ኣይንብተንን" ኣብ ዝብል ጎንፂ: ብፖሊስ ተቐቲሉ:: ኣብ ወርሒ ጉንበት ድማ: ብተመሳሳሊ ምኽንያት: ኣብ ከተማ መቐለ ብልሙድ '05 ማይ ዱባ' ኣብ ዝበሃል ከባቢ ሽሻይ ኪሮስ ዝበሃል መንእሰይ ብፖሊስ ተቐቲሉ፤ ክልተ ድማ ቆሲሎም:: ብኣንፃሩ: ንመናእሰይ "ተኣኪብኹም" እናበለ ዝቐትል ህወሓት ዝመርሖ መንግስቲ: ኣብ ዝተፈላለየ እዋናት ንህዝቢ ክእክብን ከሰልፍን ይረኣይ:: መንግስቲ ትግራይ፡ ነቲ ኣብ ወርሒ መጋቢት ዝኣወጆ ህጹጽ ኣዋጅ፡ ቅድሚ ሰሙናት ንተወሰኽቲ ኣርባዕተ ኣዋርሕ ክናዋሕ ከም ዝወሰነ ዝዝከር እዩ። ብኻልእ ወገን፡ መንግስቲ ትግራይን ውድብ ህወሓትን፡ ነቲ ባዕሎም ዘውጽእዎ ሕጊ ብተደጋጋሚ ብምጥሓስ፡ ናይ ድጋፍ ሰልፍተት ወዲቦም እዮም። ህልዊ ኩነታት ኮሮናቫይረስ ኣብ ትግራይ ለበዳ ኮሮናቫይረስ፡ ኣብ ትግራይ ናብ ማሕበረሰብ ኣትዩ ክዝርጋሕ ካብ ዝጅምር ኣዋርሕ ኮይኑዎ’ሎ። ቢሮ ሓለዋ ጥዕና ክልል ትግራይ፡ ትማሊ ኣብ ዘውጸኦ መግለጺ “ክልልና ቅድሚ ቁሩብ ግዘ ሓደ ኢሉ ዝጀመረ ቫይረስ ኮሮና፡ ዝርግሐኡ እናወሰኸ ብምኻድ ክካብ መስከረም 05/2013፡ ናብ 5,267 ወገናት ቫይረስ ኮሮና ዝተረኸቦም እንትኸዉን 27 ሰባት ድማ ኣብ ዝተፈላለዩ ክሊ ዕድመ ዝርከቡ ብምኽንያት እቲ ቫይረስ ህይወቶም ክሓልፍ ኪኢሉ እዩ” ኢሉ። ምንጪ ስእሊ, TPLF OFFICAL ወሲኹ ድማ “ዕሽሽ ምባል ኣዝዩ ከቢድ ዋጋ ከኽፍለና ምዃኑ ፈሊጥና መከላኸሊ ሜላታታ ብምትግባር ንባዕልና፣ ስድራናን ማሕበረሰብናን ካብ ለበዳ እቲ ቫይረስ ንከላኸል” ዝብል ማዕዳ ዘስፈረ ኮይኑ፡ ካብ ዝሃቦም ማዕዳታት ሓደ ድማ “ናብ እኩብ ሰብ ዘይምኻድ” ዝብል ይርከቦ። እንተኾነ፡ ቢሮ ሓለዋ ጥዕና ትግራይ ነዚ መልእኽቲ ምስ ኣስፈረ ኣብ ጽባሒትኡ እዩ ብኣሸሓት ዝቑጸር ህዝቢ ንህወሓት ናይ ሰልፊ ድጋፍ ክገብር ናብ ኣደባባያት ወጺኡ ዘሎ። ኣብ ሓይሊ ዕማም ምክልኻል ኮሮናቫይረስ ኣባል ዝኾነ ኣይተ መንግሽ ባህረስላሰ፡ ህወሓት ዘካየዶ ሰልፊ ንሕጊ ህጹጽ ኣዋጅ ዝጥሕስ ዶ ኣይኮነን ብዝብል ንዝቐረበሉ ሕቶ፡ እቲ ዝተኻየደ ሰልፊ “ኣገዳሲ” ብምዃኑ፡ ሰባት ኣድላዪ ጥንቃቐታት ገይሮም እንተተኻየደ ጸገም ዘለዎ ኣይኮነን ዝብል መልሲ ሂቡ። ኣብ’ቲ ሰልፊ ዝተሳተፉ ሰባት መሸፈኒ ኣፍን ኣፍንጫን ክገብሩን ‘ሳኒታይዘር’ ክሕዙን መልእኽቲ ከምዝሓለፈ እዩ ዝዛረብ። እንተኾነ፡ እቲ ሰልፊ ከም’ቲ ኣይተ መንግሽ ዝብሎ፡ ጥንቃቐ ዝተገበረሉ ኣይነበረን። ሰልፈኛታት ተጸጋጊዖም ዝተራእዩ ኾይኖም፡ ገለ ሰባት ድማ፡ መሸፈኒ ኣፍን ኣፍንጫን ብግቡእ ከይተጠቐሙ ኣብ’ቲ ሰልፊ ተራእዮም እዮም። ኣብ’ቲ ሰልፊ፡ ንሕማም ኮቪድ-19 ኣዝዮም ተቓላዕቲ ዝኾኑ ሰብ ጸጋ እድመ ከይተረፈ፡ ኣብቶም ሰልፍታት ተሳቲፎም እዮም። ሰብሞያ፡ ብፍላይ እዞም ሰልፍታት ነቲ ዝጋፋሕ ዘሎ ለበዳ ከጋድዶ ከም ዝኽእል እዮም ዝገልጹ ዘለዉ። ተዛማዲ ትሕዝቶ ህወሓት ኣብ ስርሒት ፈንቅል ተሳቲፉ ድዩ?5 ለካቲት 2020 "ናብ ብልጽግና ዝጽንበሩ ላዕለዎት ሓለፍቲ ህወሓት ክህልው እዮም " ነብዩ ስሑል10 መስከረም 2020 "ህወሓት ንሰባት ብምቕንጻል ፖለቲካዊ ነጥቢ ንምርካብ ዝኣምን ውድብ ኣይኮነን" ጌታቸው ረዳ10 ሓምለ 2020 ኢትዮጵያ፡ "ህወሓት ምስ ናይ ቀደም ብጾቱ ዝጀመሮ ንርእሱ ክኢሉ ይወድእ" ጃዋር መሓመድ7 ጥሪ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
